b'\n_START_ARTICLE_\nIv\xc3\xa1n Bolado\n_START_SECTION_\nSeurajoukkueura\n_START_PARAGRAPH_\nBolado on kotikaupunkinsa Racing Santanderin kasvatti. H\xc3\xa4n teki ensiesiintymisens\xc3\xa4 edustusjoukkueessa kaudella 2007\xe2\x80\x932008. Bolado onnistui kauden aikana maalinteossa kolmesti, joista yksi tuli viimeisell\xc3\xa4 sarjakierroksella t\xc3\xa4rke\xc3\xa4ss\xc3\xa4 ottelussa Osasunaa vastaan. Ottelu p\xc3\xa4\xc3\xa4ttyi lopulta Osasunan 1\xe2\x80\x930-voittoon, joka takasi joukkueelle ensimm\xc3\xa4ist\xc3\xa4 kertaa historiassaan paikan europeleihin._NEWLINE_Elokuussa 2008 h\xc3\xa4net lainattiin kauden kest\xc3\xa4v\xc3\xa4ll\xc3\xa4 lainasopimuksella Elcheen, joka sis\xc3\xa4lsi option mahdollisesta paluusta tammikuun 2009 siirtoikkunassa mik\xc3\xa4li Racing Santander n\xc3\xa4in haluaisi. Kes\xc3\xa4kuussa 2009 Bolado palasi takaisin kasvattajaseuraansa, mutta vietti alkukauden sivussa polvivamman takia._NEWLINE_29. maaliskuuta 2010 pelatussa vierasottelussa Athletic Bilbaota vastaan h\xc3\xa4n teki kaksi maalia.'